[image: image1.jpg]ILH

Israel Hostels

Indepet






סדנת היכרות עם עולם התיירות הנכנסת העצמאית ליזמים תיירותיים
מיזם חדש שעוד לא היה בארץ -  סדנא להכשרת יזמים חדשים בתחום ההוסטלים והגסט האוסים,  וזאת כחלק מהתחזקותו של טרנד האכסניות בעולם ובארץ
 ILH - Israel Hostels  הידועה גם כעמותה לעידוד התיירות העצמאית בישראל, יוצאת במיזם חדש שעוד לא היה בארץ, סדנא להכשרת יזמים חדשים בתחום ההוסטלים. 

סדנא זו מטרתה להגביר את היזמות בתחום ההוסטלים, לתמוך ביזמים בתחילת דרכם ובד בבד לשפר את המקצועיות ולעודד אנשים להכנס לתחום ההוסטלים. מדובר בתחום החם ביותר בתיירות העצמאית בעולם כיום.
הסדנא תכלול כלים משמעותיים ופרקטיים לכל יזם שעושה את צעדיו הראשונים בתחום. בין התחומים שידונו בסדנה: סקירת מגמות עכשוויות בעולם ההוסטלים בארץ ובעולם, שלבים מנהליים ועסקיים בהקמת הוסטל, תפעול ותחזוקה של הוסטל, אפיקי שיווק רלוונטיים, ניהול הזמנות ופורטלים רלוונטיים, שיווק במדיה החברתית, פעילויות אקסטרא למטיילים ועוד... 
הסדנא, שתועבר בשיתוף מלווה עסקי מנוסה בתחום, תיתן גם כלים ראשוניים בכל הנוגע להקמת עסק מהבחינה הכלכלית פיננסית – תוכנית עסקית תחשיבי עלויות והכנת פלטפורמה כלכלית לביסוס הצעדים הראשוניים בהוסטל החדש.
זה כבר כמה שנים שתעשיית ההוסטלים בארץ תופסת תאוצה. מגמה שניתן להסבירה הן בזכות המעורבים בתחום שזרעו זרעים נפלאים ועסקו בהקמת הוסטלים מובילים, והן מהכיוון של פלח התיירות העצמאית, הגדל ומתפתח בכל העולם ובארץ בפרט. 
בתור מובילי התחום בארץ, ILH והיזמים שמאחוריה היו תמיד מוקד עליה לרגל למטיילים ויזמים שחלמו להקים הוסטל בארץ, רובם בעקבות טיול עצמאי בחו"ל. 
בעקבות כנס ההוסטלים העולמי, שנערך בירושלים בתחילת נובמבר ואירח בעלי הוסטלים מרחבי העולם והרבה יזמים ישראליים. פנו לעמותה עשרות יזמים ישראליים, אשר ביקשו הנחיה וטיפים לפתיחת הוסטלים. בעקבות הפניות רבות שוכנעו  מנהלי -ILH לשלוף את תוכנית הסדנא מהמגרה ולהוציאה לפועל. 
פרטים:

· הסדנא תערך יומיים מלאים (9:00-17:00) בתל אביב בתאריכים 9-10 לינואר. 

· מחיר למשתתף 700 ש"ח לכל הסדנא. שותף (שני ושלישי) לאותו מיזם וכן כאלו שיצטרפו ל-ILH יזכו להנחה נוספת. 
להרשמה ופרטים נוספים יש ליצור קשר עם אפרת info@hostels-israel.com
לתקשורת לפרטים נוספים ותמונות – מירב איילון יחסי ציבור 0522316168

